BASES REGULADORAS DO PROGRAMA DE SUBVENCIÓNS PARA O EXERCICIO 2015
ADMINISTRACIÓN LOCAL — Municipal — Meaño (Outros documentos, notificacións e informacións públicas, 22/04/2015)

A Xunta de Gobeno Local, en sesión ordinaria de data 7 de abril de 2015, acordou aprobar as BASES REGULADORAS DO PROGRAMA DE SUBVENCIÓNS DO CONCELLO DE MEAÑO, PARA O EXERCICIO 2015, mediante o presente anuncio procedese a súa convocatoria: En aplicación da Lei 38/2003 de 17 de novembro, Xeral de Subvencións, da Lei 9/2007 de subvencións de Galicia e o Decreto 1172009, do 8 de xaneiro, polo que se aproba o Regulamento de lei 9/2007, do 13 de xuño, de subvencións de Galicia, o Concello de Meaño procede a establecer un marco xurídico propio que contribúa ao fomento e a financiación da realización de actividades de utilidade pública, interese social ou que contribúan á promoción dunha finalidade pública que organicen as persoas xurídicas sen fin de lucro con sede no termo municipal ou que non tendo sede no termo municipal afecten dun modo directo a colectivos deste Concello. A finalidade desta convocatoria é apoiar as asociacións, entidades, clubs deportivos na realización de actividades culturais, deportivas, educativas, sociais e de ocupación do tempo libre e ás asociacións veciñais e de comerciantes na realización de actividades e investimentos, tanto obras como adquisicións, considerados de interese público, que se impulsen no exercicio 2015. A concesión destas axudas estará suxeita á dispoñibilidade orzamentaria para o período comprendido entre o 1 de xaneiro e o 31 de decembro de 2015, convocándose con cargo ao presuposto do Concello para o ano 2015 as subvencións que de seguido se detallan: Protección civil: Que teñan entre os seus obxectivos a colaboración na seguridade e movilidade cidadá. Considerandose subvencionables os gastos correntes que respondan a naturaleza da actividade subvencionada. Acción social: Transferencias finalistas a entidades que colaboren na atención a persoas en situación ou risco de exclusión social. Considerandose subvencionables os gastos correntes que respondan a naturaleza da actividade subvencionada. Actividades complementarias da educación: Vai dirixido ao financiamento de gastos correntes derivados de actos e actividades complementarios da educación e en xeral os gastos que respondan de xeito indubidable a naturaleza da actividade subvencionada. Cultura: vai dirixido ao financiamento de gastos correntes: a) Actos folclóricos e musicais, seminarios, festivais, escolas folclóricas, excursións de contido cultural, cursos, organización de eventos de promoción cultural que desenvolvan as asociacións que teñan este carácter ou entre os seus obxectivos. b) Actividades de promoción e a participación dos distintos colectivos poboacionais en tódolos ámbitos da vida social e cultural. c) Considerandose tamén subvencionables os gastos de seguros, transportes, entradas, premios, agasallos, aluguer de equipos e material e publicidade, monitores, ponentes e grupos ou artistas participantes, e en xeral os gastos que respondan de xeito indubidable a naturaleza da actividade subvencionada. d) A adquisición de vestiario, instrumental e material didáctico. Ocio e tempo libre: vai dirixido ao financiamento de gastos correntes de actividades de fomento da actividade física, deportiva e de lecer que desenvolvan as asociacións; considerandose subvencionables gastos de seguros, transportes, entradas, premios, agasallos, aluguer de equipos e material e publicidade, monitores, ponentes e grupos ou artistas participantes, e en xeral os gastos que respondan de xeito indubidable a naturaleza da actividade subencionda. Festas populares: vai dirixido ao financiamnto de gastos correntes de festas populares que desenvolvan as asociacións. Deporte: vai dirixido ao financiamento de gastos correntes: a) Campionatos e eventos deportivos nos que participen ou desenvolvan os clubs ou asociacións que teñan este carácter ou entre os seus obxectivos, considerándose subvencionables os gastos de seguros, arbitraxes, transportes, premios, vestiario, equipamento corrente, aluguer de equipos e material e publicidade, gastos de funcionamento da entidade e en xeral os gastos que respondan de xeito indubidable a naturaleza da actividade subvencionda. b) Fomento da actividade física e deportiva. b) Gastos mantemento, funcionamento e mellora, sen carácter de inversión, das instalacións deportivas. Comercio: vai dirixido ao financiamento de gastos correntes relacionados co comercio ou coa actividade comercial ou eventos organizados por estes. Considerandose subvencionables os gastos que respondan a naturaleza da actividade subvencionada. Actividades sectoriais: vai dirixido ao financiamento da organización de feiras e eventos de promoción de sectores económicos específicos deste termo municipal. Quedan excluídos da presente convocatoria, e polo tanto non serán obxeto de subvención: Benestar comunitario: Comprende tódolos gastos relativos a actuacións e servizos cuxa finalidade é a mellora da calidade de vida en xeral e na presente convocatoria dirixido, especialmente, ao financiamento de gastos de investimento nos cemiterios veciñais ou parroquiais; non obstante dentro do crédito previsto no nivel de vinculación xurídica poderá destinarse a calquera das áreas de gasto 1. Comercio: dirixido ao financiamento de gastos de investimento relacionados co comercio ou actividades comercial. Recursos hidráulicos: dirixido ao financiamento de gastos de investimento destinadas a captación, acumulación e canalizacións de recursos hidráulicas para distribución a vivendas ou fincas rústicas cando beneficien a capacidade productiva da zona. Camiños veciñais: dirixido ao financiamento de gastos de investimento relacionados coa mellora de camiños veciñais de acceso a vivendas ou fincas rústicas cando beneficien a capacidade productiva da zona. Non obstante dentro do crédito previsto no nivel de vinculación xurídica poderá destinarse a calquera das áreas de gasto 4. Poderán ser obxecto da subvención: Poderán solicitar estas axudas tódalas asociacións e entidades que reúnan os seguintes requisitos: 1.—Carecer de fins de lucro.2.—Ter o seu domicilio social no termo municipal de Meaño e inscritas como tal no Rexistro Municipal de Asociacións ou que non tendo o domicilio no termo municipal afecten dun modo directo a colectivos ou intereses deste Concello.3.—Desenvolvelas súas actuacións no ámbito territorial do municipio, que pertence ou que afecte a colectivos deste Concello ou versen sobre temas de interese do Concello.4.—Non estar incursas en ningún dos supostos de prohibición para a percepción de axudas ou subvencións públicas.5.—Estar ó corrente coas obrigas tributarias (Estado e Comunidade Autónoma), coa Seguridade Social e non ter débedas de ningún tipo co Concello. As solicitudes formalizaranse nos modelos normalizados que se facilitarán no Concello de Meaño e dirixidas, ou na páxina web do Concello de www.concellodemeano.com, achegando ademais a seguinte documentación: a) Memoria explicativa da actividade concreta que se pretende realizar, con especificación do lugar, data prevista, obxetivos e número de beneficiarios, asinada polo Presidente/a (ANEXO I). b) Orzamento da actividade ou investimento concreto e determinado. (ANEXO I) A entidade terá que solicitar, cando menos, tres ofertas de distintos provedores no caso de que o gasto sexa superior a 50.000,00 € para a realización do obras, ou superior a 18.000,00 € para equipamento ou actividades. c) Certificación do/a Secretario/a da Asociación co visto bo do Presidente/a da composición da Xunta Directiva e data de elección (Anexo III). d) Fotocopia cotexada do DNI do Presidente e fotocopia cotexada do C. I. F. da Asociación. e) Declaración responsable na que conste se a asociación ou entidade obtivo ou solicitou calquera outra axuda, subvención, ingresos ou recursos que financien a actividade e compromiso de comunicar ao Concello as que se obteñan nun futuro (Anexo II). f) Declaración responsable de estar ó corrente das obrigas tributarias (Estado, Comunidade Autónoma), coa Seguridade Social, e de non ter débedas de ningún tipo co Concello de Meaño. (AnexoII). g) Declaración de non estar incurso en causas de prohibición para a percepción de axudas ou subvencións públicas e de aceptación das bases da convocatoria, asumindo o compromiso de dar cumprimento ás condicións da subvención. (Anexo II) As asociacións e entidades poderán solicitar subvención para varias actividades, debendo presentar expedientes completos por cada solicitude. Se a solicitude remitida, acompañada da documentación, non reunise os requisitos da convocatoria ou calquera dos previstos no art.70 da Lei 30/1992, de 26 de novembro, requirirase ó interesado para que, nun prazo de 10 días hábiles, emende as faltas ou presente os documentos preceptivos, indicando que, en caso de non facelo, terase por desistido, arquivándose sen máis trámites. As solicitudes presentaranse no Rexistro Xeral do Concello de Meaño, de luns a sábado ou nos lugares establecidos no art.38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. O prazo de presentación de solicitudes de subvencións, que se acollan a este programa, será dun mes contado a partir do día seguinte ó da publicación da presente convocatoria no Boletín Oficial da Provincia. Estas axudas serán compatibles con outras axudas ou subvencións concedidas por outras entidades para a mesma finalidade, pero en ningún caso a contía das mesmas poderá superar o custo do gasto a realizar. A tal efecto comunicarase ao Concello de Meaño a obtención doutras subvencións ou axudas propias para a mesma finalidade, procedente de calquera Administración, ou doutros entes públicos ou privados, nacionais ou extranxeiros. A asignación de axudas ou subvencións, farase en función dos seguintes criterios: a) Interese xeral da actividade ou investimento no ámbito municipal, ata 30 puntos. b) Número de beneficarios ou asociados, ata 20 puntos. c) Representación da asociación, ata 10 puntos. d) Imposibilidade de realiza-la actividade ou de subsistir a asociación de non ser beneficiario da subvención, ata 10 puntos. e) Continuidade, estabilidade e solvencia demostrada pola entidade solicitante no ámbito da actuación desenvolta, ata 10 puntos. f) Grado de innovación da proposta, ata 10 puntos. g) Repercusión para o colectivo ó que van dirixidas e para o que participa nas actividades, en canto á mellora da súa calidade de vida, ata 10 puntos. h) Capacidade económica e axudas que reciban doutas entidades públicas ou privadas. Para clubs deportivos: a) Categoría do club, ata 40 puntos b) Número de licencias federativas, ata 20 puntos c) Antiguidade, ata 10 puntos d) Interese xeral da actividade, ata 10 puntos e) Capacidade económica e axudas que reciban doutas entidades públicas ou privadas, ata 10 puntos. A instrución do procedemento de concesión de subvencións correspóndelle a un funcionario/laboral fixo municipal, quen realizará de oficio cantas actuacións estime necesarias para a determinación, coñecemento e comprobación dos expedientes. As solicitudes serán informadas pola Comisión Informativa Permanente de Asuntos Sociais que valorará e proporá o importe das subvencións a conceder a Xunta de Goberno Local, que resolverá a concesión. O procedemento ordinario de concesión das axudas é o de concorrencia competitiva. Non obstante, a Xunta de Goberno poderá resolver, ó longo do exercicio orzamentario aquelas solicitudes que, por circunstancias novas ou causas imprevisibles e excepcionais non puideran presentarse no prazo sinalado, podendo reservar a estes efectos ata un 5 % do crédito total deste programa para a súa concesión directa. As propostas de concesións de subvencións someteranse á aprobación do órgano competente. Transcorridos seis meses, a partir do día seguinte en que remate o prazo de presentación da solicitude, sen que os interesados obteñan unha resposta expresa, entenderase desestimada a petición. A concesión das subvencións estará suxeita á dispoñibilidade orzamentaria a nivel de vinculación xurídica das aplicación afectadas polas subvecnións convocadas segundo a Base Segunda. A contía da subvención poderá acadar ata o 100% do custo da actividade ou da inversión para a que se conceden. O conxunto das axudas recibidas en ningún caso poderá superar o 100% do custo real do investimento a desenvolver polo beneficiario. As asociacións que sexan beneficiarias da subvención, deberán darlle a adecuada publicidade do carácter público do finaciamento da acutación ou investimento obxecto da mesma. A resolución das subvencións que sexan concedidas ao abeiro das presentes Bases farase pública mediante anuncio publicado no BOP e na páxina web do Concello de Meaño wwwconcellodemeano. com. As subvencións concedidas entenderanse aceptadas se os beneficiarios non a rexeitan expresamente no prazo de dez días hábiles contados desde a súa notificación. Unha vez recaída a resolución de concesión, poderase solicitar o cambio ou modificación do seu contido se concorren circunstancias excepcionais, axeitándose ó establecido nas distintas normas desta convocatoria. As circunstancias excepcionais serán as seguintes: Non se admitirá o cambio de aplicación ou modificación do investimento subvenciado, se non se solicita antes do día 30 de outubro do 2015. As actividades correntes subvencionadas deberán realizarse durante o exercicio 2015.1.—O prazo de presentación da xustificación rematará o 30 de novembro de 2015. A 31 de decembro de 2015 anularanse automaticamente tódalas subvencións pendentes de xustificar. Se non puidesen xustificalas no prazo establecido, poderase solicitar, antes de que remate dito prazo, unha ampliación do prazo establecido para a xustificación que non excederá do 21 de decembro de 2015.2.—Para pagar a subvención terasa en conta o seguinte: * No caso de que se xustifique gasto polo 100% do orzamento subvencionado, aboarase a totalidade da subvención. * No caso de que se xustifique gasto inferior ao 100%, aboarase a parte proporcional da subvención. O pagamento efectuarase por transferencia á conta bancaria indicada polo perceptor.3.—Para recibir as subvencións concedidas, de acordo con estas bases, cómpre presentar, directamente no Concello de Meaño, os seguintes documentos: a.—Conta xustificativa dos gastos, na que se determinará o custo ou gasto total da finalidade subvencionada, detallando as facturas ou documentos con valor probatorio no ámbito mercantil e administrativo (identificando: o provedor, o CIF, o importe, nº de factura, data de emisión e data de pago. (Anexo IV). Non se aboara máis que o importe xustificado co límite da subvención concedida. b.—Facturas ou documentos análogos con valor probatorio no ámbito mercantil e administrativo orixinais, ou fotocopias compulsadas, conformadas polo/a Presidente/a da asociación, con indicación do DNI. Admitíndose só aquelas relativas aos gastos realizados e subvencionables que repondan a naturaleza da actividade subvencionada. A xustificación con facturas será, como mínimo, polo importe da subvención concedida. De tratarse de gastos de monitores presentaran liquidacións debidamente asinadas polos beneficiarios na que se reflexen os datos persoais, concepto e o importe da prestación, o importe de retención correspondente ao IRPF (19%) e o importe liquido a percibir polo/a interesado/a xunto co xustificante do ingreso efectuado a Axencia Tributaria do importe retido. Si o gasto se produce no último trimestre do ano o xustificante do ingreso efectuado á Axencia Tributaria do importe retido poderá presentarse ata o día 31 de xaneiro de 2015. c.—Memoria explicativa asinada polo/a Presidente/a da actividades desenvolta. d.—Declaración responsable de non ter recibido outras subvencións de Administracións Públicas ou detalle do financiamento obtido para a finalidade subvencionada e declaración responsable de que os ingresos obtidos non superan o custo da mesma. (Anexo IV) e.—Acreditación de estar ó corrente das súas obrigas tributarias (do Estado e da Comunidade Autónoma), coa Seguridade Social e de non ter débedas, de ningún tipo, co Concello de Meaño. Esta acreditación poderá ser substituída pola declaración responsable dos representantes da asociación de estar ao día no cumprimento das obrigas tributarias ou fronte á Seguridade Social e de non ter pendente de pagamento ningunha outra débeda coa Administración pública da Comunidade autónoma (Anexo IV), nos seguintes casos: f.—Declaración da Asociación de darlle difusión ó investimento subvencionado, facendo constar a colaboración do Concello de Meaño (Anexo IV). g.—Certificación bancaria na que conste a conta bancaria da asociación. h.—Declaración doutras axudas. (Anexo IV) i.—Acreditación de ter realizado o pago. En relación cos investimentos será necesario tamén o informe da técnica municipal, ó obxecto de comprobar a realidade do investimento. O aboamento da subvención practicarase directamente á asociación na conta bancaria indicada por esta. As axudas concedidas deberán devolvelas ou reintegralas nos seguintes casos: a. Por obtelas falseando as condicións requeridas. b. Por non aplicala ós fins para os que foi concedida. c. Incumprimento das obrigas de adopta-las medidas de difusión d. Resistencia, escusa ou obstrucción ou negativa ás actuacións de comprobación e control. e. Por incumprir o beneficiario as obrigas asumidas e as condicións fixadas nestas bases. As responsabilidades anteriormente citadas esixiranse de acordo co procedemento previsto na Lei de réxime xurídico das Administracións Públicas. Asímesmo, o reintegro das cantidades efectuarase de acordo co procedemento previsto no Regulamento Xeral de Recadación. De acordo co establecido na Base XII de execución do orzamento para o 2015, e dando cumprimento ó establecido no artigo 18 da Lei Xeral de Subvencións e demais lexislación aplicable, o órgano competente para a aprobación destas bases é a Xunta de Goberno Local. Para o non disposto nas presentes bases, contemplarase o establecido nas bases de execución do orzamento xeral do Concello de Meaño 2015, na Lei 38/2003, de 17 de novembro, xeral de subvencións (BOE número 276, de 18/11/2003), no Real Decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións e demáis lexislación aplicable. Contra o acordo da aprobación destas bases que pon fin á vía administrativa poderase interpoñer recurso potestativo de reposición, perante o mesmo órgano que o ditou, no prazo dun mes a partir do día seguinte ó desta publicación (artigos 107 e 117 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común, modificada pola Lei 4/1999, de 13 de xaneiro), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto nos artigos 8 da Lei 29/1988, de 13 de xullo Reguladora da Xurisdicción Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estimen conveniente. ANEXOS.—Tódos os anexos referidos nestas bases para a solicitude e a xustificación destas subvencións serán facilitados no Rexistro xeral do Concello de meaño ou ben a través da páxina web de concello de Meaño www.concellodemeano.com.” Meaño 13 de abril de 2015.—A alcaldesa, Mª Lourdes Ucha Varela.